СПИСЪК НА ПРОЕКТНИТЕ ПРЕДЛОЖЕНИЯ, ПОСТЪПИЛИ В РАМКИТЕ НА ПРОЦЕДУРА ЧРЕЗ ПОДБОР НА ПРОЕКТНИ ПРЕДЛОЖЕНИЯ № BG06RDNP001-19.610 ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 г., КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА

1. **Проектно предложение BG06RDNP001-19.610-0061 с кандидат община Рила**

В хода на извършване на оценка на административно съответствие и допустимост по проект BG06RDNP001-19.610-0061 с кандидат община Рила са установени неясноти, неточности и липса на документи, за които на кандидата е изпратено Уведомление за установени нередовности на 28.09.2022 г., като е получен отговор на 07.10.2022 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

**Мотиви за недопускане:**

Кандидатът не отговаря на изискването на раздел 11.1 „Критерии за допустимост на кандидатите“ от Условията за кандидатстване по процедура BG06RDNP001-19.610, съответно на т. 2 от раздел „Допустимост“ на приложение № 4 „Критерии за административно съответствие и допустимост за проект за подготвителни дейности“ към Условията за кандидатстване, съгласно което за една територия се подпомага само едно местно партньорство или МИГ и „Територията, за която кандидатства едно местно партньорство или МИГ е включена само в едно проектно предложение“.

Община Рила е подала проектно предложение № BG06RDNP001-19.610-0061 с наименование „Подготовка за разработване на Стратегия за водено от общностите местно развитие (СВОМР) на общините Рила, Кочериново, Бобошево и Невестино“. Територията на партньорството включва общините Рила, Кочериново, Бобошево и Невестино с цялата им територия. Партньорът Община Невестино участва и като член в сдружение „Местна инициативна група Невестино-Кюстендил“, което е подало проектно предложение № BG06RDNP001-19.610-0066.

С формуляра за кандидатстване е представен препис – извлечение от Протокол № 5 от 30.06. 2022 г. и Решение № 249 на Общински съвет Невестино, с което се дава съгласие за сформиране на местно партньорство за подготовка и подаване на заявление за кандидатстване по процедура № BG06RDNP001-19.610, като партньор на община Рила. В отговор на уведомлението за нередовности е предоставена декларация, че законният представител на Община Невестино не поддържа подадено друго проектно предложение, ако такова има, от името на сдружение „Местна инициативна група Невестино – Кюстендил“. Същевременно липсва протокол и взето Решение на Общинския съвет на Община Невестино за излизане на общината като член от сдружение „Местна инициативна група Невестино – Кюстендил“, а на официалната интернет страница на Община Невестино е публикуван препис-извлечение от Протокол № 6 от 29.07.2022 г. и Решение № 265 на Общински съвет - Невестино за отдаване под наем на помещение за срок от 5 години на сдружение „Местна инициативна група Невестино – Кюстендил“, във връзка с кандидатстване чрез проект по настоящата процедура № BG06RDNP001-19.610.

Следователно, от представените към двете проектни предложения документи, става ясно, че територията на Община Невестино участва и в двете партньорства, което е дублиране на територията, нарушава условията за допустимост и води до отхвърляне на проектното предложение.

1. **Проектно предложение BG06RDNP001-19.610-0063 с кандидат община Руен**

В хода на извършване на оценката за административно съответствие и допустимост по проект BG06RDNP001-19.476-0063 с кандидат община Руен са установени неясноти, неточности и липса на документи, за които на кандидата е изпратено Уведомление за установени нередовности на 29.09.2022 г., като е получен отговор на 10.10.2022 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

**Мотиви за недопускане:**

1. Кандидатът не отговаря на изискването в раздел 9 от Условията за кандидатстване и съответно т. 12 от раздел „Допустимост“ на приложение № 4 „Критерии за административно съответствие и допустимост за проект за подготвителни дейности“ към Условията за кандидатстване, съгласно което максималният размер на безвъзмездната финансова помощ за проект за подготвителни дейности за кандидат местно партньорство или МИГ, на територията на което (цялата или част от територията, за която се кандидатства), е прилаган подхода ЛИДЕР/ВОМР е до левовата равностойност на 25 000 евро – 48 895 лева при валутен курс 1,9558 лева за 1 евро. В раздел 5 „Бюджет“ от формуляра за кандидатстване в ИСУН и в Приложение № 10 „Таблица за планирани дейности и разходи по проектното предложение“ кандидатът е заявил сума 58 634 лева с ДДС. Сумата без ДДС в Приложение № 10, която следва да се заяви от кандидат община е 50 162 лева, която надхвърля допустимата стойност за един кандидат, на чиято територия е прилаган подхода ЛИДЕР/ВОМР, тъй като общината е изпълнявала проект по подмярка 19.1 от ПРСР 2014 - 2020 г., за което има сключен договор № РД 50-169/07/12/2015 г.
2. Кандидатът не отговаря на изискването от раздел 18 от Условията за кандидатстване и съответно т. 16 от раздел „Допустимост“ на приложение № 4 „Критерии за административно съответствие и допустимост за проект за подготвителни дейности“ към Условията за кандидатстване, което гласи че „максималната продължителност на проект за бенефициенти, на чиито територии е прилаган подхода ЛИДЕР/ВОМР е до 6 месеца от сключване на договора“. В раздел 7 „План за изпълнение/Дейности по проекта“ от формуляра за кандидатстване кандидатът е представил план за продължителност на проекта в рамките на 9 месеца. В отговор на уведомлението за установени нередовности, кандидатът не е коригирал срока и съответно раздел 7 на проектното предложение в ИСУН.
3. Кандидатът не отговаря на изискването от раздел 14 от Условията за кандидатстване и съответно т. 1 от раздел „Допустимост и обоснованост на разходите“ на приложение № 4 „Критерии за административно съответствие и допустимост за проект за подготвителни дейности“ към Условията за кандидатстване, тъй като е заявил „Разходи за формиране и учредяване на публично-частно партньорство“. Същите са недопустими за кандидата, тъй като общината е изпълнявала проект по подмярка 19.1 от ПРСР 2014 - 2020 г., за което има сключен договор № РД 50-169/07/12/2015 г.

Отстраняването на тези нередовности би довело до подобряване качеството на проектното предложение, тъй като следва да се промени изцяло плана за изпълнение на дейностите по проекта, както и да се представи изцяло нов бюджет.

В отговор на уведомлението за нередовности кандидатът обяснява, че не се счита за „общност, на територията на която е прилаган подхода ЛИДЕР“. Същевременно в разясненията по процедура BG06RDNP001-19.610, които са неразделна част от Условията за кандидатстване, в отговор на въпрос номер 011/06.06.2022 г. е пояснено какво се има предвид под „общност, на територията на която е прилаган подхода ЛИДЕР“ по смисъла на процедурата и Община Руен попада в обхвата на даденото определение.

Следователно кандидатът не е изпълнил условията на процедурата и корекциите в нередовностите ще доведат до подобряване качеството на проектното предложение, поради което то следва да се отхвърли.

1. **Проектно предложение BG06RDNP001-19.610-0066 с кандидат сдружение „Местна инициативна група Невестино-Кюстендил“**

В хода на извършване на оценката за административно съответствие и допустимост по проект BG06RDNP001-19.476-0066 с кандидат сдружение „Местна инициативна група Невестино-Кюстендил“ са установени неясноти, неточности и липса на документи, за които на кандидата е изпратено Уведомление за установени нередовности на 05.10.2022 г., като е получен отговор на 14.10.2022 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

**Мотиви за недопускане:**

1. Кандидатът не отговаря на изискването на раздел 11.1 „Критерии за допустимост на кандидатите“ от Условията за кандидатстване по процедура BG06RDNP001-19.610, съответно на т. 2 от раздел „Допустимост“ на приложение № 4 „Критерии за административно съответствие и допустимост за проект за подготвителни дейности“ към Условията за кандидатстване, съгласно което за една територия се подпомага само едно местно партньорство или МИГ и „Територията, за която кандидатства едно местно партньорство или МИГ е включена само в едно проектно предложение“.

Проектно предложение BG06RDNP001-19.610-0066 с кандидат сдружение „Местна инициативна група Невестино-Кюстендил“ обхваща територията на Община Кюстендил (без град Кюстендил) и Община Невестино. При преглед на проектно предложение BG06RDNP001-19.610-0066 е установено, че по процедурата има още едно подадено проектно предложение, което обхваща територията на Община Невестино и е част от местно партньорство с общините Рила, Кочериново и Бобошево (проект BG06RDNP001-19.610-0061 с кандидат Община Рила).

С решение № 249 на Общински съвет - Невестино по протокол № 5/30.06.2022 г., публикувано на интернет страницата на Община Невестино (<http://www.nevestino.bg/images/nevestino/obs/Reshenia247-262.pdf>) се дава съгласие Община Невестино да участва в създаване на местно партньорство на териториите на общините Рила, Бобошево, Кочериново и Невестино, като водещият партньор - Община Рила да кандидатства с проект по процедура BG06RDNP001-19.610.

1. Кандидатът не отговаря на изискването на раздел 11.2 „Критерии за недопустимост на кандидатите“, т. 11.2.3, подточка 10 от Условията за кандидатстване по процедура BG06RDNP001-19.610.

Съгласно раздел 11.2 „Критерии за недопустимост на кандидатите“, т. 11.2.3, подточка 10 от Условията за кандидатстване по процедура BG06RDNP001-19.610 кандидатът, член на колективния му управителен орган, член на контролния му орган, ако такъв е предвиден в устава на кандидата и представляващите по закон и пълномощие членове на кандидата, когато член e юридическо лице, трябва да отговарят на следното изискване: да не е свързано лице по смисъла на § 1 от допълнителните разпоредби на Търговския закон с партньор в местно партньорство и/или член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ.

При извършена проверка е установено, че г-н Стефан Тодоров Котев, представляващ Народно читалище „Христо Ботев 1948“ - член на УС на МИГ, е едновременно с това и кмет на с. Пиперков Чифлик, което принадлежи към Община Кюстендил, също член на УС на МИГ и представлявана по закон от г-н Петър Паунов и по пълномощие от г-н Иван Андонов, т.е. двама от членовете на УС на МИГ са свързани лица по смисъла на § 1, ал. 1, т. 6 и ал. 2 от допълнителните разпоредби на Търговския закон.

Следователно територията на Община Невестино по представените документи участва в две проектни предложения, което е дублиране на територията и води до отхвърляне на проектното предложение. Налице е и свързаност между членове на колективния управителен орган на МИГ.

1. **Проектно предложение BG06RDNP001-19.610-0080 с кандидат община Созопол**

В хода на извършване на оценката за административно съответствие и допустимост по проект BG06RDNP001-19.476-0080 с кандидат Община Созопол са установени неясноти, неточности и липса на документи, за които на кандидата е изпратено Уведомление за установени нередовности на 07.11.2022 г., със срок за отговор 16.11.2022 г. Отговор от кандидата не е получен. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата.

**Мотиви за недопускане:**

Съгласно чл. 18, ал. 2 от ПМС № 162 от 2016 г. „когато при оценката по ал. 1 (административно съответствие и допустимост) се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата“.

Установените нередовности, на които няма получен отговор са:

1. Не е представено копие от диплома за висше образование на координатора на проекта, от която да е видно висшето учебно заведение, издало дипломата. Представена е само една страница от диплома;
2. Не са представени документи, доказващи наличието на опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС на координатора на проекта;
3. Изискани са и не са представени три независими съпоставими оферти за канцеларски материали и консумативи, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС);
4. Не е представена коригирана таблица за планирани дейности и разходи съгласно Приложение № 10, в която да са въведени единични цени без ДДС и обща стойност без ДДС за всички разходи, тъй като съгласно условията за кандидатстване „за кандидати общини допустимата финансова помощ не включва разходи за данък добавена стойност“;
5. Не е представено удостоверение за постоянен адрес за партньора - физическо лице – г-н Иван Нанев Ненков.

Неотстраняването на нередовностите в срок води до отхвърляне.